Ir-Regolament tal-Kummissjoni (KE) Nru 1923/2001
tat-28 ta’ Settembru 2001
li jemenda r-Regolament (KE) Nru 174/1999 li jippreskrivi regoli dettaljati speċjali fuq l-applikazzjoni tar-Regolament tal-Kunsill (KEE) Nru 804/68 dwar il-liċenzji ta’ l-esportazzjonijiet u r-rifużjonijiet ta’ l-esportazzjonijiet fil-każ tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament ta’ l-Kunsill (KE) Nru 1255/1999 tas-17 ta’ Mejju 1999 fuq l-organizzazzjoni tas-suq komuni tal-ħalib u l-prodotti tal-ħalib [1], kif l-aħħar emendat bir-Regolament (KE) Nru 1670/2000 [2], u partikolarment l-Artikolu 31(14) li joħroġ minnu,
Billi:
(1) It-tieni subparagrafu ta’ l-Artikolu 1(1) tar-Regolament tal-Kummissjoni (KE) Nru 174/1999 [3], kif l-aħħar emendat bir-Regolament (KE) Nru 1681/2001 [4], jippreskrivi li l-liċenzja ta’ l-esportazzjoni trid tkun preżentata għall-esportazzjonijiet kollha tal-prodotti msemmija fl-Anness I, Numru II. Sabiex jitnaqqas il-piż fuq l-awtoritajiet nazzjonali u bil-għan ta’ l-armonizzazzjoni ma’ prodotti oħra, ċerti każi msemmija fl-Artikolu 5 tar-Regolament tal-Kummissjoni (KE) Nru 1291/2000 tad-9 ta’ Ġunju 2000 jippreskrivi r-regoli dettaljati komuni għall-applikazzjoni tas-sistema tal-liċenzji ta’ l-importazzjoni u l-esportazzjoni u ċertifikati fissi bil-quddiem għall-prodotti agrikoli [5], kif l-aħħar emendat bir-Regolament (KE) Nru 1095/2001 [6], għandhom ikunu esklużi minn dak l-obbligu.
(2) Billi l-miżuri provduti f’dan ir-Regolament huma b’mod konformi ma’ l-opinjoni ta’ l-Kumitat ta’ Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
L- Artikolu 1
Fir-Regolament (KE) Nru 174/1999, it-tieni subparagrafu ta’ l-Artikolu 1(1) huwa mibdul b’dan li ġej:
"Iżda, minkejja l-ewwel subparagrafu, il-liċenzja ta’ l-esportazzjoni trid ukoll tkun preżentata għall-prodotti msemmija fl-Anness I, Numru II, ħlief għall-każijiet msemmija fl-Artikolu 2."
L- Artikolu 2
Dan ir-Regolament jidħol fis-seħħ fit-tielet ġurnata ta’ wara l-pubblikazzjoni tiegħu fil-Ġurnal Uffiċjali ta’ l-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-28 ta’ Settembru 2001.